1. Lennadenn  Kement hini a chom e Doue ne bech ket  Lennadenn tennet eus Lizher kentañ Sant Yann 2,29, 3, 1-6    Va re vuiañ-karet !  29 Mar gouzoch ez eo reizh e-unan,  anavezit ivez  penaos kement hini ar ra ar reizhded a zo ganet anezhañ.  3, 1 Gwelit pebezh karantez en deus an Tad roet dimp,  paz omp galvet Bugale da Zoue - hag ez omp e gwirionez -  Ha setu perak ar bed nhon anavez ket  dre ma nen deus ket anavezet anezhañ.  2 Va re vuiañ-karet ! a-benn bremañ ez omp bugale da Zoue ;  ha neo ket bet diskouezet choazh ar pezh a vezimp.  Met gouzout a reomp penaos, pa vo diskouezet,  e vezimp  hañval outañ, dre mhen gwelimp evel memañ.  3 Ha kement hini en deus an esper-se ennañ,  en em chlana e-unan evel meo glan Hennezh.  4 An neb a bech a dorr al Lezenn,  rak ar peched a zo torridigezh al Lezenn.  5 Hogen, her gouzout a rit :  Hennezh a zo en em ziskouezet evit lemel kuit ar pechedoù,  hag ennañ neus ket a beched.  6 Kement hini a chom ennañ ne bech ket ;  an neb piv bennak a bech,  nen deus ket e welet nag e anavezet    SALM  97, 1, 3cd-4, 5-6  R/ 3a Gwelet o deus holl harzoù an douar  Silvidigezh hon Doue    1 Kanit dan Aotroù ur chantik nevez,  Rak traoù burzhudus en deus graet :  An trech a zo bet gounezet dezhañ gant e zorn dehou  Hag e vrech santel.    3cd Soñj en deus bet eus e vadelezh  Hag eus e fealded e-keñver Israel.  4 Youchit dan Aotroù, douar a-bezh,  A-bouez-penn, gant safar ha soniri. _  5 Kanit dan Aotroù gant an delenn,  Gant an  delenn ha mouezh ar muzikoù ;  6 Gant trompilhoù ha son ar chorn,  Youchit gant levenez dirak ar Roue, an Aotroù.    ALLELOUIA Yn 1, 32  An hini a weli ar Spered o tiskenn warnañ,  Hennezh eo a vadez en dour. Allelouia !  AVIEL  Setu Oan Doue  Pennad eus an Aviel santel hervez Sant Yann 1, 29-34    29 En deiz war-lerch, Yann a welas Jezuz o tont de gaout,  hag e lavaras :  Setu Oan Doue, an Hini a zilam peched ar bed.  30  Hemañ eo an Hini a lavaren diwar e benn :  war va lerch e teu un den hag a zo tremenet dirazon  dre maz edo araozon o vevañ.  31 Ha me nanavezen ket anezhañ,  met evit ma vo diskouezet da Israel,  evit-se on deuet-me da vadeziñ en dour.  32 Yann a zougas choazh an testeni-mañ :  Gwelet em eus ar Spered o tiskenn eus an neñv evel ur goulm  hag o chom warnañ.  33 Ha me nanavezen ket anezhañ,  met an Hini en deus va  chaset da vadeziñ en dour,  hennezh en deus lavaret din :  An hini a weli ar Spered o tiskenn hag o chom warnañ,  hennezh eo a vadez er Spered Santel.  34 Ha gwelet am eus-me, ha testeniañ a ran eo hemañ Mab Doue.